CELEX: 32014R0649
Language: sl
Date: 2014-06-17 00:00:00
Title: Izvedbena uredba Komisije (EU) št. 649/2014 z dne 17. junija 2014 o določitvi koeficienta dodeljevanja, ki se bo uporabil za zahtevke za izvozna dovoljenja za izvoz nekaterih mlečnih izdelkov v Dominikansko republiko v okviru kvote iz Uredbe (ES) št. 1187/2009

18.6.2014   
            
            
               SL
            
            
               Uradni list Evropske unije
            
            
               L 178/9
            
         IZVEDBENA UREDBA KOMISIJE (EU) št. 649/2014
   z dne 17. junija 2014
   o določitvi koeficienta dodeljevanja, ki se bo uporabil za zahtevke za izvozna dovoljenja za izvoz nekaterih mlečnih izdelkov v Dominikansko republiko v okviru kvote iz Uredbe (ES) št. 1187/2009
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 188 Uredbe,
   ob upoštevanju naslednjega:
   
               (1)
            
            
               Oddelek 3 poglavja III Uredbe Komisije (ES) št. 1187/2009 (2) določa postopek za dodeljevanje izvoznih dovoljenj za izvoz nekaterih mlečnih izdelkov v Dominikansko republiko v okviru kvote, odprte za to državo.
            
         
               (2)
            
            
               Člen 29 Uredbe (ES) št. 1187/2009 določa možnost za nosilce dejavnosti, da vložijo zahtevke za dovoljenja od 20. do 30. maja za izvoz v kvotnem letu, ki traja od 1. julija do 30. junija naslednjega leta. V skladu s členom 31(2) Uredbe (ES) št. 1187/2009 je primerno določiti, koliko dovoljenj za zahtevane količine se lahko odobri, in določiti koeficient dodeljevanja za vsak del kvote.
            
         
               (3)
            
            
               Zahtevki, vloženi med 20. in 30. majem 2014, zajemajo količine, ki so manjše od razpoložljivih količin. Zato je primerno v skladu s prvim pododstavkom člena 31(3) Uredbe (ES) št. 1187/2009 določiti preostalo količino, za katero se lahko vložijo zahtevki za dovoljenja od 1. do 10. novembra 2014 –
            
         SPREJELA NASLEDNJO UREDBO:
   Člen 1
   Zahtevki za izvozna dovoljenja, vloženi med 20. in 30. majem 2014, se odobrijo.
   Količine v zahtevkih za izvozna dovoljenja iz prvega odstavka tega člena za proizvode iz člena 27(2) Uredbe (ES) št. 1187/2009 se pomnožijo z naslednjimi koeficienti:
   
               —
            
            
               1,00 za zahtevke, vložene za del kvote iz člena 28(1)(a) Uredbe (ES) št. 1187/2009,
            
         
               —
            
            
               1,00 za zahtevke, vložene za del kvote iz člena 28(1)(b) Uredbe (ES) št. 1187/2009.
            
         Preostala količina iz prvega odstavka člena 31(3) Uredbe (ES) št. 1187/2009 je 12 358 ton.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. junija 2014
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor za kmetijstvo in razvoj podeželja
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 1187/2009 z dne 27. novembra 2009 o posebnih podrobnih pravilih za uporabo Uredbe Sveta (ES) št. 1234/2007 glede izvoznih dovoljenj in izvoznih nadomestil za mleko in mlečne izdelke (UL L 318, 4.12.2009, str. 1).